Standardforretningsorden for uddannelsesudvalg ved UCL Erhvervsakademi og Professionshøjskole

I henhold til § 18 i lov om professionshøjskoler for videregående uddannelser lov om professionshøjskoler for videregående uddannelser, jf. lovbekendtgørelse nr. 936 af 25. august 2014, med de ændringer, der følger af § 3 i lov nr. 1377 af 16. december 2014 og § 2 i lov nr. 700 af 8. juni 2017.samt i medfør af § 16 i vedtægt for UCL Erhvervsakademi og Professionshøjskole fastsættes herved følgende forretningsorden for uddannelsesudvalg for Energi og tilknyttede efter- og videreuddannelser ved UCL Erhvervsakademi og Professionshøjskole.

**Uddannelsesudvalgets medlemmer**

§ 1. Uddannelsesudvalget er sammensat således:

2 medlemmer udpeges af Tekniq

1 medlem udpeges af Arbejdsgiverne

1 medlem udpeges af Dansk El forbund

1 medlem udpeges af Teknisk Landsforbund

5 medlemmer udpeges af UCL Erhvervsakademi og Professionshøjskole

2 medlemmer udpeges af og blandt medarbejderne ved uddannelsesudvalgets område

2 medlemmer udpeges af og blandt de studerende ved uddannelsesudvalgets område

Stk. 2. Uddannelsesudvalgets funktionsperiode er fire år og følger UCL Erhvervsakademi og Professionshøjskole bestyrelses valgperiode.

Stk. 3.Vicedirektørerne for uddannelsesområderne ved UCL Erhvervsakademi og Professionshøjskole og Ledelsessekretariatet koordinerer i samarbejde udpegningen af medlemmer i forbindelse med ny funktionsperiode.

Stk. 4. Såfremt et medlem mister sin ret til at sidde i udvalget eller er fraværende pga. længerevarende sygdom, orlov mv. foregår en ny udpegning ved den udpegningsberettigede organisation.

§ 2. Vicedirektøren for uddannelsesområdet eller en repræsentant herfor deltager i møderne uden stemmeret som sekretær for uddannelsesudvalget.

Stk. 2. Repræsentation fra uddannelsens ledelse tilforordnes uddannelsesudvalget med henblik på faglig rådgivning. Antal tilforordnede og udvælgelse af disse fastlægges af den ansvarlige vicedirektør.

**Uddannelsesudvalgets konstituering**

§ 3. Uddannelsesudvalget vælger på første møde en formand blandt de udefra kommende medlemmer. Valget sker ved almindeligt stemmeflertal blandt de tilstedeværende medlemmer. Funktionsperioden for formanden er fire år. Formandens funktionsperiode følger valgperioden for bestyrelsen ved UCL Erhvervsakademi og Professionshøjskolen.

**Opgaver**

§ 4. I henhold til § 18 i lov om professionshøjskoler for videregående uddannelser har uddannelsesudvalget til opgave at rådgive bestyrelsen, rektor og ledelsen af det pågældende uddannelsesområde om uddannelsernes kvalitet og relevans for samfundet samt om den regionale uddannelsesdækning.[[1]](#footnote-1)

Stk. 2. Uddannelsesudvalget skal inddrages ved udvikling af nye og eksisterende uddannelser samt ved udvikling af nye undervisnings- og prøveformer.

Stk. 3. Uddannelsesudvalget kan herudover af egen drift rådgive om andre spørgsmål, der vedrører uddannelsesområdet.

Stk. 4. Uddannelsesudvalget afgiver indstillinger til bestyrelsens eller rektors godkendelse om de institutionsspecifikke dele af studieordningerne inden for udvalgets områder.

**Mødevirksomhed**

§ 5. Uddannelsesudvalget holder 3 ordinære møder.

Stk. 2. Der er mulighed for at indkalde til ekstraordinære møder, såfremt formanden eller direktøren eller tre medlemmer i forening ønsker dette.

Stk. 3. Formanden og vicedirektøren eller repræsentant herfor udarbejder en årlig mødeplan for uddannelsesudvalget.

§ 6. Den ansvarlige vicedirektør eller repræsentant herfor stiller sekretariatsbistand til rådighed.

Stk. 2. Formanden udarbejder i samarbejde med vicedirektøren eller en repræsentant herfor dagsorden til uddannelsesudvalgets møder. Dagsordenen fremsendes elektronisk mindst en uge før mødets afholdelse. Indkaldelse til møde skal ske med mindst 14 dages varsel.

Stk. 3. Ethvert medlem af uddannelsesudvalget kan få optaget punkter på dagsordenen. Punkter, der ønskes optaget på dagsordenen, skal være formanden i hænde senest to uger før mødets afholdelse.

Stk. 4. Uddannelsesudvalgets formand leder møderne. I formandens fravær leder udvalgets sekretær møderne.

§ 7. Der udarbejdes referat fra møderne. Formanden godkender referatet, og senest en uge efter mødets afholdelse udsendes referatet elektronisk til udvalgets medlemmer, som herefter har en uge til at godkende det.

§ 8. Mødereferater og dagsordner uden bilag offentliggøres på UCL Erhvervsakademi og Professionshøjskoles eksterne hjemmeside.

**Godkendelse af forretningsorden**

§ 9. Standardforretningsordenen for UCL Erhvervsakademi og Professionshøjskoles uddannelsesudvalg er godkendt af bestyrelsen for UCL Erhvervsakademi og Professionshøjskole ved sit møde den 24. oktober 2018.

§ 10. Det enkelte uddannelsesudvalg kan foretage tilføjelser til standardforretningsordenen. Forretningsordenen for det enkelte uddannelsesudvalg godkendes af uddannelsesudvalget

1. . Kravet om at uddannelsesudvalg skal rådgive i forhold til den regionale uddannelsesdækning er fastsat ved lov. Denne regionale forankring af uddannelsesudvalgene forhindrer ikke, at uddannelsesudvalget rådgiver ift. nationale eller flere regionale behov, såfremt uddannelser under uddannelsesudvalget dækker flere regionale områder eller udgør et samlet nationalt udbud [↑](#footnote-ref-1)